text: Nye Borgerlige bliver repræsenteret i Vejle og Sønderborg Byråd
  20 juli 2016 kl. 06.41
  Holger Gorm Petersen bekræfter overfor TV SYD, at han fremover repræsenterer partiet Nye Borgerlige i Vejle Byråd og Region Syddanmark.I Sønderborg Byråd skifter Karsten Høyer Grau fra Dansk Folkeparti til Nye Borgerlige.
  Partiformand Pernille Vermund vil på et pressemøde torsdag  præsentere Nye Borgerliges nye medlem af byrådet i Vejle samt orientere om flere nye kommunalbestyrelsesmedlemmer i regionen.
  Holger Gorm Petersen bekræfter overfor TV SYD, at han fremover repræsenterer partiet Nye Borgerlige i Vejle Byråd og Region Syddanmark. Han har tidligere repræsenteret Dansk Folkeparti og indtil i dag repræsenterer han i byråd og regionsråd Vejle Folkeparti, som han selv har dannet.
  I Sønderborg Byråd skifter Karsten Høyer Grau fra Dansk Folkeparti til Nye Borgerlige. Det bekræfter Nye Borgerliges presseansvarlige Lars Kaaber overfor TV SYD.
  - Vi oplever en stærk interesse for vores politik blandt borgerlige byrådsmedlemmer over hele landet. Vores kombination af en stærk værdipolitik kombineret med en borgerlig økonomisk politik med fokus på lavere skatter, styrket kommunalt selvstyre og mindre bureaukrati har tydeligvis været savnet, siger Pernille Vermund.
  Nye Borgerlige har allerede inden i dag syv byrådsmedlemmer og et regionsmedlem.
  Partiet er etableret med lokalafdelinger i 18 kommuner og har på landsplan godt 1.500 medlemmer.
  Indsamlingen af underskrifter er ved at være overstået. Omkring 80 procent af de nødvendige 20.000 stillere er i hus, og partiet vil formentlig inden efteråret opnå godkendelse til at stille op til Folketinget.
  